**Το ρήμα έχω**

 Το ρήμα **έχω** όπως και το ρήμα **είμαι** ονομάζονται **βοηθητικά** ρήματα. Σήμερα θα γνωρίσουμε το ρήμα Έχω.



**Ας δούμε πώς κλίνεται το ρήμα έχω στον Ενεστώτα, Παρατατικό και Μέλλοντα**

|  |
| --- |
| **ΕΝΕΣΤΩΤΑΣ (τώρα)** |
| **Ενικός αριθμός** | **Πληθυντικός αριθμός** |
| **εγώ** | **έχω** | **εμείς** | **έχουμε** |
| **εσύ** | **έχεις** | **εσείς** | **έχετε** |
| **αυτός/ή/ό** | **έχει** | **αυτοί/ές/ά** | **έχουν** |

**ΠΡΟΣΟΧΗ ΣΤΙΣ ΚΑΤΑΛΗΞΕΙΣ!**

|  |
| --- |
| **ΠΑΡΑΤΑΤΙΚΟΣ (παρελθόν) *πχ. χθες*** |
| **Ενικός αριθμός** | **Πληθυντικός αριθμός** |
| **εγώ** | **είχα** | **εμείς** | **είχαμε** |
| **εσύ** | **είχες** | **εσείς** | **είχατε** |
| **αυτός/ή/ό** | **είχε** Να θυμάσαι:Όταν μιλάμε για χτες, πριν, πέρσι και γενικά για το **παρελθόν,** το ρήμα **έχω** γίνεται **είχα** και γράφεται στην αρχή με ει σε όλα τα πρόσωπα. | **αυτοί/ές/ά** | **είχαν** |



|  |
| --- |
| **ΕΞΑΚΟΛΟΥΘΗΤΙΚΟΣ ΜΕΛΛΟΝΤΑΣ (μέλλον)** ***πχ. αύριο*** |
| **Ενικός αριθμός** | **Πληθυντικός αριθμός** |
| **εγώ** | **θα έχω** | **εμείς** | **θα έχουμε** |
| **εσύ** | **θα έχεις** | **εσείς** | **θα έχετε** |
| **αυτός/ή/ό** | **θα έχει**Να θυμάσαι:Ο Εξακολουθητικός Μέλλοντας σχηματίζεται όπως και ο Ενεστώτας μόνο που βάζουμε μπροστά τη λεξούλα θα. | **αυτοί/ές/ά** | **θα έχουν** |





Ας κάνουμε λίγη εξάσκηση

1. **Αντιγράψτε κι εσείς στο πράσινο τετράδιο το ρήμα *έχω* μόνο στον Ενεστώτα σε όλα τα πρόσωπα και μάθετε να το κλίνετε σωστά απ’ έξω.**
2. **Συμπλήρωσε τα παρακάτω κενά με τον κατάλληλο τύπο του ρήματος έχω.**
	* Η Μαρίνα …………………… ένα όμορφο σκυλάκι.
	* Τα παιδιά δεν …………………………….. μάθημα αύριο.
	* Εγώ …………………………… πυρετό χθες.
	* Εγώ και ο φίλος μου ………………………………….. από μία ίδια μπάλα ποδοσφαίρου.
	* Ο Γιώργος χτες ……………………… τα γενέθλιά του.
	* Η αδελφή μου την επόμενη Κυριακή ……………………… τη γιορτή της.
	* Εσείς …………………………….. γυμναστική σήμερα;
	* Ο Μάριος και η Κική χτες ……………………………………… το ίδιο φαγητό.
	* Αύριο εσείς δεν …………………………… σχολείο.
3. **Τι να βάλω έχω ή είχα;**

Ο Νίκος όταν ήταν μικρός ………………. πολλά παιχνίδια. Και τώρα …………… αλλά όχι τόσα πολλά. Κάτω από το κρεβάτι του ……………………. ένα μεγάλο κουτί και τα τοποθετεί μέσα. Μόνο κάθε Σάββατο και Κυριακή, όταν η τηλεόραση δεν ………………… ωραία παιδικά, ανοίγει το κουτί και αρχίζει το παιχνίδι. Τις περισσότερες φορές καλεί και τους φίλους του. Από παλιά …………………… πολλούς φίλους. Τώρα ……………………….. ακόμα περισσότερους.

1. Τι σημαίνουν οι παρακάτω εκφράσεις; Ένωσε τες με τη σωστή.

|  |  |  |
| --- | --- | --- |
| Την έχω στην καρδιά μου |  | * Προσέχω πάρα πολύ
 |
| Έχω τον τρόπο μου |  | * Ελέγχω κάποιον
 |
| Τον έχω στο τσεπάκι μου |  | * Είναι ξαφνιασμένος
 |
| Έχω τα μάτια μου τετρακόσια |  | * Αγαπώ κάποια πολύ
 |
| Τα έχει χαμένα |  | * Τα καταφέρνω
 |

